《季子庙》
宋代·曹确

人间不记吴王事，江上今存季子宫。坏壁乱飘青藓雨，破檐时荡白榆风。

衣冠何处埋春草，鸡酒长年任野翁。下马一看思旧德，浮名应与暮云空。

作者简介：曹确，字公易（《江上诗钞》卷二），江阴（今属江苏）人（《宋元学案补遗》卷九八）。仁宗嘉祐四年（一○五九）进士（《宋诗纪事》卷二二）。以文行名于时。神宗熙宁中更新学校，以名儒入选，擢为国子直讲。事见《龟山集》卷三四《曹子华墓志铭》。今录诗二首。